Polokwane-sakevrou en ma vermoor: 'Meesterbrein', huiswerker in hof | Maroela Media
Die vermeende meesterbrein agter die moorde op Lizette Deacon (55) en haar ma, Hettie (79), verskyn Maandag saam met die ma en dogter se huiswerker in die Polokwane-landdroshof.
Die huiswerker, 'n 51-jarige vrou, is omstreeks 08:00 Vrydag in Polokwane in hegtenis geneem terwyl die vermeende meesterbrein, 'n 41-jarige man, omstreeks 09:00 in Ivory Park in Tembisa aan die Oos-Rand in hegtenis geneem is.
Die man is glo 'n voormalige werknemer van die Deacons in een van die Ocean Basket-takke in Polokwane. Hy is glo onlangs afgedank. Hy en die huiswerker was na bewering in 'n verhouding.
Vier verdagtes is nou reeds in verband met die moorde in hegtenis geneem. Die eerste twee verdagtes, Casper Mudau (35) en Advanced Amid (30), het Dinsdag in die hof verskyn op aanklag van moord nadat hulle verlede naweek in hegtenis geneem is. Die saak is tot 25 September uitgestel vir verdere ondersoek.
Wonder of die beskuldigde ook so bitterlik gaan ween in die hof? Loongeskille wat met moord "besleg" word, is 'n tendens wat op plase en elders aan die toeneem is. Skreiend!
Telke male wat daar 'n berig word oor 'n moord wat gepaard gaan met 'n loongeslkil of iets soortgelyks, is daar 'n Zimbabwier of Mosambieker betrokke. Hulle kom hierheen vir beter heenkome maar sodra hul ontevrede is vermoor hulle net.
Ek hoop hulle word almal gevang.
Huiswerkers – hulle verskaf inligting, werk saam en is al te dikwels betrokke by die moorde. Wees versigtig wie jy by jou deur inlaat; die vroom gesig is dalk net 'n masker.
Mens moet maar versigtig wees wanneer jy werk wil verskaf. Dit kan jou jou lewe kos. Dit gebeur soos klokslag dat mense deur, of met die hulp van, huiswerkers vermoor word. Dalk tyd om te gaan nadink oor ons verslawing aan goedkoop arbeid…